
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 5Csp/14/2024 7724200480 23. 10. 2024 Mgr. Daniela Pristášová ECLI:SK:OSMI:2024:7724200480.2
ROZSUDOK V MENE SLOVENSKEJ REPUBLIKY Okresný súd Michalovce, sudkyňou Mgr. Danielou Pristášovou, v spore žalobcu: Wüstenrot poisťovňa, a.s., IČO: 31 383 408, Digital Park I, Einsteinova 21, 851 01 Bratislava - mestská časť Petržalka zast.: Mgr. Miroslav Vilím, Michalská 9, 811 01 Bratislava 1 proti žalovanej: A. B., nar. XX.XX.XXXX, C. XXX, XXX XX D. E. F. o zaplatenie 116,19 eur s prísl. takto rozhodol: I. Žalovaný j e p o v i n n ý zaplatiť žalobcovi sumu istiny 116,19 € spolu s úrokom z omeškania 5,00 % ročne zo sumy 116,19 € od 24.10.2021 do zaplatenia, všetko do 3 dní od právoplatnosti tohto rozsudku. II. Žalobcovi p r i z n á v a nárok na náhradu všetkých účelne vynaložených trov konania od žalovaného s tým, že o výške tohto nároku bude rozhodnuté v osobitnom uznesení. odôvodnenie: 1. Žalobca v žalobe doručenej na tunajší súd dňa 31.1.2024 si uplatnil proti žalovanému nárok na zaplatenie istiny vo výške 116,19 € s prísl., a to titulom dlžného poistného. 2. Žalovaný sa k žalobe nevyjadril. 3. Súd vykonal vo veci dokazovanie a zistil tento skutkový stav: 4. Strany konania uzavreli dňa 4.1.2021 poistnú zmluvu č. 610/644990-0 o povinnom zmluvnom poistení za škodu spôsobenú motorového vozidla, v ktorej sa žalovaný zaviazal platiť žalobcovi ako poistiteľovi poistné vo výške 49,56 € štvrťročne. Žalovaný nezaplatil doposiaľ žalobcovi splatné poistné za obdobie do zániku poistenia dňa 23.10.2021, spolu vo výške 116,19 €. 5. Po vykonaní dokazovania súd dospel k takémuto právnemu záveru: 6. Podľa § 9 ods. 4 zák. č. 381/2001 Z.z., poistenie zodpovednosti zanikne tiež, ak poistné nebolo zaplatené do jedného mesiaca od dátumu jeho splatnosti, ak pre takýto prípad nebola v poistnej zmluve dohodnutá dlhšia lehota pre zánik poistenia zodpovednosti, maximálne však na dobu troch mesiacov. Poistenie zodpovednosti zanikne uplynutím tejto lehoty. 7. Podľa § 11 ods. 10 zák. č. 381/2001 Z.z., ak nie je ohrozené trestné konanie podľa osobitného predpisu 15b) alebo prejednávanie priestupku, oznamuje orgán činný v trestnom konaní alebo orgán prejednávajúci priestupok poisťovateľovi alebo kancelárii na požiadanie údaje o dopravnej nehode v rozsahu podľa osobitného predpisu, 15c) alebo mu umožní nahliadať do spisu a vyhotovovať z neho výpisy vo veci týkajúcej sa škodovej udalosti.
8. V tomto konaní mal súd za preukázané, že žalovaný doposiaľ žalobcovi nezaplatil splatné poistné vo výške 116,19 €. Poistné bol žalovaný povinný platiť žalobcovi v zmysle poistnej zmluvy zo dňa 4.1.2021 č. 610/644990-0, až do zániku poistenia, teda do 23.10.2021. Keďže žalovaný doposiaľ žalobcovi splatné poistné z povinného zmluvného poistenia zodpovednosti za škodu spôsobenú prevádzkou motorového vozidla dobrovoľne nezaplatil, súd ho na jeho zaplatenie zaviazal vo výroku tohto rozsudku. 9. Zároveň súd priznal žalobcovi úrok z omeškania z dlžnej sumy 116,19 € vo výške 5% od 24.10.2021 až do zaplatenia tak, ako je to uvedené vo výroku tohto rozsudku. Súd vychádzal z ustanovenia § 517 ods.1,2 Občianskeho zákonníka, podľa ktorého, ak si dlžník nesplní svoj dlh riadne a včas, je v omeškaní. Ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania, výšku úrokov z omeškania a poplatku z omeškania ustanovuje vykonávací predpis (§ 3 nariadenia vlády číslo 87/95 Z.z.). 10. O náhrade trov konania bolo rozhodnuté podľa ustanovenia § 255 ods.1 CSP, tak, že súd úspešnému žalobcovi priznal nárok na náhradu trov konania od žalovaného. Poučenie: Proti tomuto rozsudku možno podať odvolanie do 15 dní od jeho doručenia prostredníctvom tunajšieho súdu (Okresný súd Michalovce) na Krajský súd v Košiciach, písomne v troch jeho vyhotoveniach. (§ 362 ods. 1 CSP) V odvolaní sa má popri všeobecných náležitostiach podania (§ 127 ods. 1 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§ 363 CSP) Odvolanie proti rozsudku možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods.1 CSP) Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie. (§ 366 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. (§ 364 CSP) Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. (§ 365 ods. 3 CSP) Žalobu nemožno v odvolacom konaní meniť a nemožno uplatniť práva voči žalobcovi vzájomnou žalobou. (§ 371 a § 372 CSP) Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona a to Exekučného poriadku a o zmene a doplnení ďalších zákonov v znení neskorších predpisov.

